Batang Haris
Batang Haris (indonez. Batang Hari) arba Džambis (Sungai Jambi) – upė Indonezijoje, Sumatros saloje. Prasideda Vakarų Sumatros provincijoje, Barisano kalnuose, Minankabau aukštumose. Teka į šiaurės rytus pelkėta lyguma per Džambio provinciją. Įteka į Pietų Kinijos jūros Berhalos įlanką. Upė vandeninga ištisus metus. Laivuojama nuo svarbiausio miesto prie upės – Džambio.